สวัสดีเพื่อนๆ ชาววงในทุกคน วันนี้ผมและทีมงานกิตติมศักดิ์อยู่กันที่ Bridge Over Water ร้านทะเลเผาสุด Hipster ย่านพัทยา ตั้งอยู่ใต้โรงแรม Mind Resort ขอบอกเลยว่าวันนี้ฟินกันไปตั้งแต่การตกแต่งร้านที่มาในสไตล์ Loft / Tropical มีความดิบ เท่ และแฝงไปด้วยความเรียบง่าย เฟอร์นิเจอร์ต่างๆ ก็ถูกออกแบบมาอย่างลงตัว คือถ่ายรูปออกมาสวยมาก สมใจชาว Hipster จริงๆ และที่สำคัญอาหารทะเลที่นี่สดและสวยมาก หอยนางรม กุ้ง ปลาหมึกตัวใหญ่ๆ พร้อมกองทัพอะลาคาร์ตหลากหลายสไตล์ ว่าแล้วก็ไปดูกันเลย! 

การเดินทางมาที่นี่ไม่ยากอย่างที่คิดครับ ถ้าวิ่งเส้นสายสามมาถึงไฟแดงแยกกรมที่ดิน ให้เลี้ยวซ้ายเข้ามาประมาน 50 เมตร ร้านอยู่หน้า Mind resort พัทยา 

ร้าน Bridge Over Water เป็นร้านอาหารทะเลที่ค่อนข้างบรรยากาศดีทีเดียวครับ สงบสบายแม้จะไม่ได้อยู่ริมทะเล ที่ร้านตกแต่งได้อย่างเรียบง่ายและเป็นมิตร มีให้บริการในส่วนของ Outdoor โปร่งๆ ยิ่งบรรยากาศยามเย็นนี่ชิลล์มากๆ

สำหรับเพื่อนๆ ที่มาพัทยาแล้วกำลังมองหาร้านทะเลปิ้งย่างในบรรยากาศเท่ๆ ร้าน Bridge Over Water ก็พร้อมให้เพื่อนๆ ได้มาลิ้มลองกันแล้วครับ ไม่แน่ว่าอาจจะได้เป็นร้านประจำร้านใหม่ของเพื่อนๆ เลยก็ได้นะครับ การเดินทางมาที่นี่ไม่ยาก ถ้าวิ่งเส้นพัทยาสายสาม มาถึงไฟแดงแยกกรมที่ดิน ให้เลี้ยวซ้ายเข้ามาประมาน 50 เมตร ร้านอยู่หน้า Mind resort พัทยา ครับ 